23/08/2010 | Administración LocalMunicipal
Cambre
Urbanismo: orde de execución

Instruídos os expedientes de orde de execución de referencia, cuxa incoación foi publicada no BOP de data 12 de febreiro de 2009, ao non ter podido notificar aos seus propietarios por ser estes descoñecidos ou por canto intentada a notificación non se puido practicar e de acordo co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e para que sirva de notificación, procédese a publicar no Boletín Oficial da Provincia a parte dispositiva da devandita resolución, que literalmente se transcribe a seguir: “ Primeiro. Ordenar aos titulares das fincas que a continuación se relacionan que adopten as medidas necesarias para solventar os feitos denunciados, que deberán consistir no desbroce da maleza e a poda das polas das árbores que estean a invadir espacios públicos ou fincas colindantes, de acordo co disposto polos Arts.199.2 da Lei de ordenación urbanística e protección do medio rural de Galicia e 26 do Regulamento de disciplina urbanística, que establecen que os concellos ordenarán, de oficio ou a instancia de calquera interesado, a execución das obras necesarias para conservar os terreos, urbanizacións de iniciativa particular e edificacións en condicións de seguridade, salubridade e con suxeición ás normas sobre protección do medio ambiente e do patrimonio histórico, con indicación do prazo de realización. Segundo. Publicar esta resolución no Boletín Oficial da Provincia e no taboleiro de edictos do Concello para que sirva de notificación a todos os interesados antes relacionados que son descoñecidos, ou ós que se intentada a notificación non se poidese practicar, de acordo co artigo 59.4 da lei 30/92, de Réxime xurídico das administracións públicas e do procedemento administrativo común Terceiro. Que as devanditas medidas se leven a cabo dentro do prazo de 15 días contados a partir do día seguinte ao da notificación da presente resolución ou publicación deste anuncio no BOP. Cuarto. Advertir aos interesados de que no caso de incumprimento dista orde de execución, a administración municipal procederá á execución subsidiaria da mesma ou á execución forzosa mediante a imposición de multas coercitivas de 300 a 6000 euros reiterables ata lograr a execución do ordenado, todo isto de conformidade co disposto polos Arts.199.4 da Lei de ordenación urbanística e protección do medio rural de Galicia e 28 do Regulamento de disciplina urbanística. Todo o anterior sen perxuizo de que se inicie o correspondente procedemento sancionador pola comisión dunha infracción leve. Quinto. Dar conta da presente ó Xefe da Policía Local e ó Rebecca Marie Szabadi Martinez de Villa para que se vixíe o cumprimento da orde de execución e ó Xefe da Sección de Servicios para que dispoña no seu caso dos medios materiais e persoais que foran precisos para a execución forzosa do ordenado”. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen prexuízo de que poda exercitar, de ser o caso, calquera outro que estime procedente. Cambre, 9 de agosto de 2010 O Alcalde, Asdo: Antonio Varela Saavedra.